Sărăcia împarte țara. La 17 ani de la aderarea la UE, bogații României câștigă de 8 ori mai mult decât cei mai săraci conaționali
Avantajele României europene se simt diferit în fiecare dintre regiunile țării. Deși economia a crescut semnificativ de la aderarea la spațiul comunitar, în 2007, cifrele naționale nu înseamnă neapărat bani în buzunarele oamenilor. Țara noastră rămâne marcată de o inegalitate profundă și de un risc de sărăcie în muncă mai mare decât oriunde altundeva în Uniune, iar aceste realități contribuie la tendința de polarizare din societate.